

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO ŠILALĖS RAJONO SAVIVALDYBĖS VIEŠOSIOS TVARKOS BEI KRIZIŲ VALDYMO IR CIVILINĖS SAUGOS BŪKLĖS GERINIMO 2023–2025 METŲ PROGRAMOS PRIEMONIŲ ĮGYVENDINIMUI

2025 m. gegužės 6 d. Nr. DĮV-221

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos, patvirtintos Šilalės rajono savivaldybės tarybos 2024 m. kovo 7 d. sprendimu Nr. T1-47 „Dėl Šilalės rajono savivaldybės tarybos 2023 m. vasario 2 d. sprendimo Nr. T1-6 „Dėl Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos patvirtinimo“ pakeitimo“, 34 punktą, atsižvelgdamas į Šilalės rajono savivaldybės viešosios tvarkos bei krizių valdymo ir civilinės saugos būklės gerinimo 2023–2025 metų programos paraiškų atrankos komisijos 2025 m. balandžio 30 d. posėdžio protokolą Nr. 2:

1. S k i r i u iš Šilalės rajono savivaldybės **Viešosios tvarkos bei krizių valdymo ir civilinės** **saugos būklės gerinimo 2023–2025 metų programos (Nr. 03)** priemonėms įgyvendinti **31 500** (trisdešimt vieną tūkstantį penkis šimtus) eurų, iš jų:

1.1. Programai 03.01.01.02 vykdyti:

 1.1.1. Programos priemonei–**Krizių valdymo ir civilinės saugos būklės gerinimas**, *UAB „Šilalės šilumos tinklai“* ***10 000 (****dešimt tūkstančių) eurų, stacionaraus elektros generatoriaus ne mažiau, kaip* ***100*** *kW galios įsigijimui ir pastatymui centrinėje Šilalės miesto katilinėje, Vingininkų k., Šilalės kaimiškoji seniūnija, Šilalės rajono savivaldybė;*

1.1.2. Programos priemonei–**Krizių valdymo ir civilinės saugos būklės gerinimas**, *UAB „Šilalės vandenys“* ***10 000*** *(dešimt tūkstančių) eurų,* *mobilaus elektros generatoriaus ne mažesnės, kaip* ***75*** *kW galios įsigijimui, kuris būtų naudojamas atsiradus poreikiui įvairiuose Savivaldybei priklausančiuose gyvybiškai svarbiuose objektuose Savivaldybės administracijos ar Savivaldybės ESOC sprendimu;*

1.2. Programai 03.02.01.01 vykdyti pagal priemonę–**Viešosios tvarkos Prevencinių** **programų rengimas ir įgyvendinimas bendradarbiaujant su policija**, *Tauragės apskrities vyriausiojo policijos komisariato Šilalės rajono policijos komisariatui* ***1 000*** *(vieną tūkstantį) eurų;*

1.3. Programai 03.02.01.02 vykdyti pagal priemonę–**Saugios kaimynystės iniciatyvų** **rėmimas**, *Tauragės apskrities vyriausiojo policijos komisariato Šilalės rajono policijos komisariatui* ***500*** *(penkis šimtus) eurų;*

1.4. Programai 03.02.01.03 vykdyti pagal priemonę–**Viešųjų, nusikaltimams, pažeidimams** **palankių vietų stebėjimo vaizdo kameromis sistemos įdiegimas**, *Šilalės miesto seniūnijai* ***10 000*** *(dešimt tūkstančių) eurų, vaizdo stebėjimo ir fiksavimo kamerų įrengimui, pakeitimui bei tame tarpe dviejų mobiliųjų kamerų įsigijimui.*

2. N u s t a t a u, kad:

2.1. programos vykdytojas per 10 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos direktoriui tvirtinti po 2 egzempliorius Programos sąmatos (sutarties 1 priedas) ir paruoštos lėšų naudojimo sutarties projektus;

2.2. sudaro programos sąmatą neviršydamas skirtų lėšų.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas